PRESSEINFO: bogudgivelse og udstillingsåbning

**Ildsjæl og samler fejres med ny bog**

I mere end 50 år har billedkunstneren Peder Stougaard været en passioneret samler. Hans samling på flere 100.000 plakater udgør i dag grundstammen i Dansk Plakatmuseum med adresse i Den Gamle By i Aarhus. Nu markeres hans livsværk gennem bogen om *Plakatmanden – 200.000 plakater og en samler*, der udkommer lørdag den 5. marts 2022.

Bag historien om *Plakatmanden* gemmer sig også beretningen om en ildsjæl, der på klassisk vis har haft en livslang drøm om at få sit eget museum. At der endelig udkommer en bog om dette helt særlige menneske skyldes Alice Guldberg Faber, der blandt sine mange tillidsposter tæller formandskab i Tegnerforbundet af 1919. For et par år siden kontaktede hun kunsthistoriker og forfatter Lise Seisbøll, der gik i gang med at afdække historien om Peder Stougaard. Ikke nogen helt enkel opgave. For hvem er egentlig manden bag den enorme samling, hvor kommer hans utrættelige energi fra og hvordan har han formået at holde gejsten oppe – trods utallige kontroverser og sværdslag gennem årene?

*Plakatmanden – 200.000 plakater og en samler* er blevet en kalejdoskopisk beretning, farverigt dokumenteret med flere end 200 illustrationer. Undervejs fortælles direkte og ligefremt om den betydning, Peder Stougaards omfattende netværk i Danmark og internationalt har haft for bredden i den imponerende samling. Dermed bliver bogen et stykke levende kunsthistorie – fortalt med et helt særligt blik for den gode historie.

*Plakatmanden – 200.000 plakater og en samler* udgives af Forlaget på Tredje. Det sker ved en reception i Kunsthal Aarhus lørdag den 5. marts kl. 14-16. Samtidig ferniseres udstillingen **Plakatmanden** der kan ses i Kunsthal Aarhus frem til den 3. april. J.M. Mørks Gade 13, 8000 Aarhus C. Åbningstider: tirsdag-søndag kl. 11-17, onsdag er der aftenåbent til kl. 20.00.

**For yderligere oplysninger:**

Venligst kontakt forlagsredaktør Lisbeth Tolstrup

Tlf. 51 32 89 62 eller e-mail: [studio@tolstrup.one](mailto:studio@tolstrup.one)

Se mere om bogen på [www.fp3.dk/plakatmanden](http://www.fp3.dk/plakatmanden)

De vedhæftede billeder kan frit anvendes ved omtale af udstilling eller bogudgivelse.

Billedkreditering:

**Peder-Stougaard-foto-Henrik-Bjerregrav\_167.jpg**

Portrætfoto af Peder Stougaard i atelieret i Knudrisgade. Foto: Henrik Bjerregrav

**Peder-Stougaard-foto-Henrik-Bjerregrav\_208.jpg**

Portrætfoto af Peder Stougaard på trappen i Knudrisgade. Foto: Henrik Bjerregrav

**Michel-Bouvet-foto-Henrik-Bjerregrav.jpg**

Michel Bouvet Plakater Århus København. Foto: Henrik Bjerregrav. © Michel Bouvet / VISDA

**Polske-plakater-foto-Henrik-Bjerregrav.jpg**

Plakat til udstillingen Polske Plaketer tegnet af Wieslaw Watkuski. Foto: Henrik Bjerregrav. © Wieslaw Watkuski / VISDA

**Thomas-Kruse-One-day-foto-Thomas-Kruse.jpg**

Thomas Kruses hyldest til den pal stinensiske digter Mahmoud Darwish. © Thomas Kruse / VISDA

**Lise-Seisboell-foto-privat.jpg**

Portrætfoto af bogens forfatter Lise Seisbøll. Privatfoto